রাফায়েলা সিলভার কথা মনে আছে? তার হাত ধরেই তো এবারের আসরে প্রথম স্বর্ণের দেখা পেয়েছিল ব্রাজিল। রিওর সেই ডানপিটে মেয়েটি জুডোর বিশ্ব র‌্যাংকিংয়ের শীর্ষ স্থানধারী মঙ্গোলিয়ান সুমাইয়া দার্সুরানকে হারিয়ে অলিম্পিক থেকে জুডোয় প্রথম স্বর্ণ এনে রাতারাতি নায়ক বনে যান রাফা। রিও অলিম্পিকের এগারোতম দিনে এসে আরো এক নায়কের সন্ধান পেল ব্রাজিল। নাম রবসন কনসেইকাও। বক্সিং থেকে ব্রাজিলকে প্রথম অলিম্পিক স্বর্ণ এনে দিয়েছেন তিনি।